**Antti Kangasniemi** (s. 6. kesäkuuta 1985 Tampere) on suomalainen entinen jääkiekkoilija, pelipaikaltaan keskushyökkääjä ja nykyinen valmentaja. Hän pelasi urallaan SM-liigassa yhteensä 295 runkosarjaottelua tehopistein 40+54=94 ja keräten 246 jäähyminuuttia sekä 20 playoff-/liigakarsintaottelua tehopistein 2+5=7 ja keräten 18 jäähyminuuttia. Kangasniemi pelasi urallaan myös Tanskassa ja Ruotsissa. Elite Prospects -sivuston mukaan hän oli all around -sentteri, joka oli tasainen ja kokonaisvaltainen suorittaja, jolla ei ollut suurempia heikkouksia. Kangasniemi myös väläytteli ajoittain oivalluksillaan ja syötöillään. Hän ei kuitenkaan loistanut puolustussuuntaan. Kangasniemi pelasi monipuolisuutensa ansiosta myös puolustajan tontilla.

Ura
---

### Seuraura

Kangasniemi Tapparan paidassa kaudella 2010–2011.
7-vuotiaana jääkiekon aloittanut Kangasniemi on Tampereen Ilveksen kasvatti. Hän voitti joukkueessa C-nuorten Suomenmestaruuden vuonna 2001 ja A-nuorten Suomenmestaruuden vuonna 2005. Kangasniemi oli kaudella 2004–2005 Ilveksen A-nuorten kolmanneksi paras pistemies Perttu Lindgrenin ja Antti Ruotsalaisen jälkeen. Kaudella 2005–2006 hän pelasi neljä SM-liigaottelua. Kangasniemi teki liigadebyyttinsä 9. helmikuuta 2006 Rauman Lukkoa vastaan.

Kaudeksi 2006–2007 Kangasniemi siirtyi Mestis-joukkue Kajaanin Hokkiin. Mestiksen tulokaskausi toi umpisuolen tulehduksen takia melko rikkonaisessa runkosarjassa 31 ottelussa tehot 6+19=25, mutta kevään 2007 pudotuspeleissä hän voitti kymmenellä syötöllään syöttöpörssin joukkuetoverinsa Teemu Virtalan kanssa. Kauden päätteeksi Kangasniemi voitti Mestiksen mestaruuden. Hän jatkoi joukkueessa myös kaudella 2007–2008, jolloin Kangasniemi toimi joukkueen varakapteenina ja voitti Mestis-hopeaa keväällä 2008.

Toukokuussa 2008 Kangasniemi teki sopimuksen Lempäälän Kisan kanssa. Hän pelasi harjoituskaudella myös Tapparassa, jonne Kangasniemi siirtyi vain neljän runkosarjaottelun jälkeen syyskuussa 2008. Hän kuitenkin loukkasi kätensä marraskuussa ja pelasi kauden 2008–2009 aikana Tapparassa vain 15 runkosarjaottelua tehoin 3+1=4 sekä yhden playout-ottelun. Kangasniemen ensimmäinen SM-liigamaali syntyi 14. lokakuuta 2008 vieraissa tasavajaalla Pelicansia vastaan.

Harjoituskaudella, elokuussa 2009 Kangasniemi joutui polvivamman takia sivuun yli puoleksi vuodeksi. Hän palasi kaukaloihin vasta maaliskuussa 2010 ja pelasi loppukaudesta sekä yhdeksän runkosarja- että playoff-ottelua. Huhtikuussa Kangasniemi teki 2+1-vuotisen jatkosopimuksen Tapparan kanssa. Kausi 2010–2011 oli hänen ensimmäinen ehjä ja kokonainen kausi SM-liigassa. Se toi Kangasniemelle 57 runkosarjaottelussa tehot 10+16=26. 

Kaudella 2011–2012 Kangasniemi pelasi Tapparassa vain yhdeksän ottelua, kunnes hän palasi lokakuussa 2011 loppukauden mittaisilla sopimuksella kasvattajaseuraansa Ilvekseen. Kangasniemi sijoittui yhdeksällä osumallaan heikon kauden pelanneen Ilveksen sisäisessä maalipörssissä kolmanneksi Jyrki Jokipakan ja Ville Korhosen kanssa. Hänet palkittiin Ilveksen kauden päättäjäisissä joukkueen parhaita pelaajia valitessa hopea-palkinnolla sekä Ilveksen sisäisen +/–-tilaston voittajana lukemalla +8 joukkueen tehopelaajana. Maaliskuussa 2012 Kangasniemi teki 1+1-vuotisen jatkosopimuksen Ilveksen kanssa. Tammikuussa 2013 hän käytti sopimuksessaan olleen option ja teki vuoden mittaisen jatkosopimuksen joukkueen kanssa.

Kangasniemi siirtyi kaudeksi 2015–2016 vuoden mittaisella sopimuksella SM-liigan nousijajoukkue Vaasan Sportin riveihin. Hän kuitenkin loukkaantui pahasti jo kevään 2015 harjoituksissa ja pelasi kauden aikana vain 28 ottelua. Lokakuussa 2015 Kangasniemi siirtyi toistaiseksi voimassa olleella sopimuksella Lempäälän Kisaan oltuaan ilman sopimusta alkukauden 2015–2016, Hän pelasi siellä kolme ottelua, kunnes Kangasniemi siirtyi try-outille Tanskan Metal Ligaenissa pelaavan Rungsted Seier Capitalin paitaan. Marraskuussa hän sai sinne loppukauden sopimuksen. Kangasmäki oli joukkueen toiseksi paras pistemies Ossi Saarisen jälkeen tehoilla 17+18=35.

Kaudeksi 2016–2017 Kangasniemi siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen. Hän oli nousukarsinnoissa joukkueen paras syöttäjä ja jakoi sisäisen pistepörssin voiton Eetu Heikkisen kanssa tehoilla 1+4=5. Kaudeksi 2017–2018 Kangasniemi palasi vuoden mittaisella sopimuksella LeKin Mestis-joukkueeseen. Siirron taustalla oli myös työ- ja opiskeluasiat. Hän voitti joukkueen sisäisen piste- ja syöttöpörssin tehoilla 9+26=35.

Kesäkuussa 2018 Kangasniemi ilmoitti omalla Instagram-tilillään lopettaneensa pelaajauransa.

### Maajoukkueura

Kangasniemi on pelannut kolme poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Ilves | SM-liiga | 4 | 0 | 0 | 0 | 0 | – | – | – | – | – |
| 2006–2007 | Hokki | Mestis | 31 | 6 | 19 | 25 | 36 | 12 | 0 | 10 | 10 | 12 |
| 2007–2008 | Hokki | Mestis | 44 | 12 | 21 | 33 | 56 | 12 | 2 | 5 | 7 | 8 |
| 2008–2009 | LeKi | Mestis | 4 | 0 | 3 | 3 | 4 | – | – | – | – | – |
|  | Tappara | SM-liiga | 15 | 3 | 1 | 4 | 2 | – | – | – | – | – |
| 2009–2010 | Tappara | SM-liiga | 9 | 1 | 2 | 3 | 2 | 9 | 1 | 0 | 1 | 4 |
| 2010–2011 | Tappara | SM-liiga | 57 | 10 | 16 | 26 | 56 | – | – | – | – | – |
| 2011–2012 | Tappara | SM-liiga | 9 | 0 | 1 | 1 | 2 | – | – | – | – | – |
|  | Ilves | SM-liiga | 50 | 9 | 10 | 19 | 36 | – | – | – | – | – |
| 2012–2013 | Ilves | SM-liiga | 56 | 8 | 9 | 17 | 72 | – | – | – | – | – |
| 2013–2014 | Ilves | SM-liiga | 59 | 6 | 10 | 16 | 44 | – | – | – | – | – |
| 2014–2015 | Sport | SM-liiga | 28 | 2 | 4 | 6 | 32 | – | – | – | – | – |
| 2015–2016 | LeKi | Mestis | 3 | 0 | 2 | 2 | 0 | – | – | – | – | – |
|  | Rungsted Seier Capital | Tanska | 34 | 17 | 18 | 35 | 20 | 4 | 0 | 0 | 0 | 4 |
| 2016–2017 | Asplöven HC | Ruotsi I | 22 | 6 | 11 | 17 | 16 | – | – | – | – | – |
| 2017–2018 | LeKi | Mestis | 45 | 9 | 26 | 35 | 38 | 5 | 1 | 0 | 1 | 4 |
| 8 kautta | yhteensä | SM-liiga | 287 | 39 | 53 | 92 | 246 | 9 | 1 | 0 | 1 | 4 |
| 5 kautta | yhteensä | Mestis | 127 | 27 | 71 | 98 | 134 | 29 | 3 | 15 | 18 | 24 |
| 1 kausi | yhteensä | Tanska | 34 | 17 | 18 | 35 | 20 | 4 | 0 | 0 | 0 | 4 |

Lähteet
-------

* Antti Kangasniemi The Internet Hockey Databasessa (englanniksi)
* Antti Kangasniemi *Elite Prospects*. Everysport Media Group AB.  (englanniksi)

### Viitteet

1. 1 2  Teiskonlahti, Kirsi: Puolustajan tontti alkaa olla jo tuttu Antti Kangasniemelle *ilves.com*.  4.3.2014. Ilves-Hockey Oy.  Arkistoitu 4.7.2014. Viitattu 27.3.2014.
2. 1 2 3 4 5 6 7  Antti Kangasniemi *Elite Prospects*. Everysport Media Group AB.  (englanniksi)
3. 1 2  Pöntinen, Saija: Yksi viidestä Antista *Jatkoaika.com*.  25.6.2007. Jatkoaika r.y. Viitattu 16.8.2011.
4. ↑  Tilastot – Liiga *liiga.fi*.  9.2.2006. Jääkiekon SM-liiga Oy. Viitattu 27.3.2014.
5. ↑  Hokki täydensi joukkuettaan *Jatkoaika.com*.  16.5.2006. Jatkoaika r.y. Viitattu 16.8.2011.
6. ↑  Myös Hokin joukkue hahmottumassa *Jatkoaika.com*.  4.5.2007. Jatkoaika r.y. Viitattu 16.8.2011.
7. ↑  LeKille tukku pelaajasopimuksia *Jatkoaika.com*.  29.5.2008. Jatkoaika r.y. Viitattu 16.8.2011.
8. ↑  Antti Kangasniemi Tapparaan – LeKin rivit harvenevat *Jatkoaika.com*.  26.9.2008. Jatkoaika r.y. Viitattu 16.8.2011.
9. ↑  Greg Jacina Tapparaan *Jatkoaika.com*.  10.11.2008. Jatkoaika r.y. Viitattu 16.8.2011.
10. ↑  Tilastot – Liiga *liiga.fi*.  14.10.2008. Jääkiekon SM-liiga Oy. Viitattu 27.3.2014.
11. ↑  Kangasniemi pitkään sivussa *Jatkoaika.com*.  26.8.2009. Jatkoaika r.y. Viitattu 16.8.2011.
12. ↑  Tappara julkisti sopimuksia – Vänttinen siirtyy JYPistä *Jatkoaika.com*.  28.4.2010. Jatkoaika r.y. Viitattu 16.8.2011.
13. ↑  Antti Kangasniemi vaihtaa naapuriseuraan *Jatkoaika.com*.  10.10.2011. Jatkoaika r.y. Viitattu 10.10.2011.
14. ↑  Helin, Mikko: Ilveksen pelaajia palkittiin *ilves.com*.  16.5.2012. Ilves-Hockey Oy.  Arkistoitu 4.2.2014. Viitattu 30.6.2012.
15. ↑  Ilvekselle iso kasa jatkosopimuksia *Jatkoaika.com*.  21.3.2012. Jatkoaika r.y. Viitattu 25.3.2012.
16. ↑  Ilves-kasvateille jatkosopimuksia *Jatkoaika.com*.  4.1.2013. Jatkoaika r.y. Viitattu 9.1.2013.
17. ↑  Sport julkisti Liigaan valmistautuvan nippunsa *Jatkoaika.com*.  11.4.2014. Jatkoaika r.y. Viitattu 21.11.2015.
18. ↑  Sportiin lisää ranskalaisväriä *Jatkoaika.com*.  9.5.2014. Jatkoaika r.y. Viitattu 21.11.2015.
19. ↑  LeKillä kokoonpanohuolia – Kangasniemi paikkaajaksi *Jatkoaika.com*.  15.10.2015. Jatkoaika r.y. Viitattu 21.11.2015.
20. ↑  Kangasniemi jatkaa matkaansa Tanskaan *Jatkoaika.com*.  22.10.2015. Jatkoaika r.y. Viitattu 21.11.2015.
21. ↑  Kokenut suomalaishyökkääjä onnistui Tanskassa – lunasti jatkosopimuksen *suomikiekko.com*.  5.11.2015. Nordic Sport Media. Viitattu 21.11.2015.
22. ↑  Suomalaisinvaasio Haaparannalle jatkuu – Kangasniemi siirtyy joukkueeseen *Jatkoaika.com*.  7.8.2016. Jatkoaika r.y. Viitattu 7.8.2016.
23. ↑  Huippuvahvistus LeKin hyökkäykseen – Antti Kangasniemi Saukkopaitaan! *lekimestis.fi*.  8.9.2017. LeKi Hockey Oy.  Arkistoitu 8.9.2017. Viitattu 8.9.2017.
24. ↑  Ilves-kasvatti Kangasniemen ura pakettiin *Jatkoaika.com*.  8.6.2018. Jatkoaika r.y. Viitattu 10.6.2018.
25. ↑  Pelaajat – K *Tappara.fi*. Tamhockey Oy. Viitattu 27.3.2014.